CELEX: 32022R0750
Language: fi
Date: 2022-02-08 00:00:00
Title: Komission delegoitu asetus (EU) 2022/750, annettu 8 päivänä helmikuuta 2022, delegoidussa asetuksessa (EU) 2015/2205 vahvistettujen teknisten sääntelystandardien muuttamisesta siltä osin kuin on kyse siirtymisestä uusiin vertailuarvoihin tietyissä OTC-johdannaissopimuksissa (ETA:n kannalta merkityksellinen teksti)

17.5.2022   
               
               
                  FI
               
               
                  Euroopan unionin virallinen lehti
               
               
                  L 138/6
               
            
         KOMISSION DELEGOITU ASETUS (EU) 2022/750,
         annettu 8 päivänä helmikuuta 2022,
         delegoidussa asetuksessa (EU) 2015/2205 vahvistettujen teknisten sääntelystandardien muuttamisesta siltä osin kuin on kyse siirtymisestä uusiin vertailuarvoihin tietyissä OTC-johdannaissopimuksissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 5 artiklan 2 kohdan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2015/2205 (2) täsmennetään muun muassa sellaiset euron (EUR), Englannin punnan (GBP), Japanin jenin (JPY) ja Yhdysvaltain dollarin (USD) määräiset OTC-korkojohdannaislajit, jotka kuuluvat määritysvelvollisuuden piiriin. Näihin lajeihin kuuluu yksi euromääräinen laji, jossa viitekorkona on eonia (Euro Overnight Index Average), sekä useita sellaisia Englannin punnan, Japanin jenin tai Yhdysvaltain dollarin määräisiä lajeja, joissa viitekorkona on Libor (London Inter-Bank Offered Rate); eoniakorko ja Libor-korko ovat molemmat vertailuarvoja, jotka on määrä lakkauttaa.
                  
               
                     (2)
                  
                  
                     Eoniakorkoa hallinnoiva Euroopan rahamarkkinainstituutti ilmoitti, että eoniakorko lakkautetaan vuoden 2021 lopussa. Vastaavasti Libor-korkoa hallinnoiva ICE Benchmark Administration ilmoitti, että Englannin punnan ja Japanin jenin määräiset Libor-korot sekä tietyt Yhdysvaltain dollarin määräisen Libor-koron määritykset lakkautetaan niin ikään vuoden 2021 lopussa, ja loput Yhdysvaltain dollarin määräisen Libor-koron määritykset lakkaavat kesäkuussa 2023. Yhdistyneen kuningaskunnan finanssivalvontaviranomainen (Financial Conduct Authority) vahvisti 5 päivänä maaliskuuta 2021, että kaikki hallinnoijat joko lopettavat Libor-koronmääritykset tai kyseiset määritykset eivät enää ole edustavia. Lisäksi komissio, Euroopan keskuspankki pankkivalvontatehtävässään (EKP:n pankkivalvonta), Euroopan pankkiviranomainen (EPV) ja Euroopan arvopaperimarkkinaviranomainen (ESMA) antoivat yhteisen lausuman, jossa ne kannustavat voimakkaasti vastapuolia lopettamaan kaikkien Libor-korkojen, myös Yhdysvaltain dollarin määräisen Libor-koron, määritysten käytön viitekorkoina uusissa sopimuksissa mahdollisimman pian ja joka tapauksessa viimeistään 31 päivänä joulukuuta 2021.
                  
               
                     (3)
                  
                  
                     Vastapuolet eivät näin ollen voi enää 31 päivän joulukuuta 2021 jälkeen tehdä OTC-korkojohdannaissopimuksia, joiden viitekorkona on eoniakorko, Englannin punnan määräinen Libor-korko tai Japanin jenin määräinen Libor-korko, koska kyseiset vertailuarvot on lakkautettu, eikä vastapuolten odoteta enää tekevän OTC-korkojohdannaissopimuksia, joiden viitekorkona on Yhdysvaltain dollarin määräinen Libor-korko. Kyseisenä päivänä sellaisilla johdannaisilla, joiden viitekorkona on eoniakorko, Englannin punnan määräinen Libor-korko tai Japanin jenin määräinen Libor-korko, ei enää ole volyymia eikä likviditeettiä, eivätkä keskusvastapuolet myöskään enää määritä tällaisten johdannaisten kauppoja. Samana päivänä ei myöskään pitäisi olla olennaista likviditeettiä sellaisilla johdannaisilla, joiden viitekorkona on Yhdysvaltain dollarin määräinen Libor-korko. Sen vuoksi ne tällä hetkellä määritysvelvollisuuden piiriin kuuluvat johdannaislajit, joiden viitekorkona on eoniakorko, Englannin punnan määräinen Libor-korko tai Japanin jenin määräinen Libor-korko, eivät enää täytä kahta asetuksessa (EU) N:o 648/2012 säädetyistä määritysvelvollisuuden piiriin kuulumisen edellytyksistä eli edellytystä, jonka mukaan niillä on oltava riittävä likviditeettitaso, ja edellytystä, jonka mukaan niiden on oltava toimiluvan saaneen tai tunnustetun keskusvastapuolen määrittämiä, ja ne tällä hetkellä määritysvelvollisuuden piiriin kuuluvat johdannaislajit, joiden viitekorkona on Yhdysvaltain dollarin määräinen Libor-korko, eivät enää täytä yhtä asetuksessa (EU) N:o 648/2012 säädetyistä määritysvelvollisuuden piiriin kuulumisen edellytyksistä eli edellytystä, jonka mukaan niillä on oltava riittävä likviditeettitaso. Tästä seuraa, että nämä johdannaislajit olisi poistettava määritysvelvollisuuden soveltamisalasta.
                  
               
                     (4)
                  
                  
                     Sääntelyviranomaiset ja markkinatoimijat ovat tehneet työtä korvaavien korkojen määrittämiseksi näitä valuuttoja varten, ja ne ovat erityisesti kehittäneet uusia riskittömiä korkoja, joita käytetään nyt vertailuarvoina rahoitusvälineissä ja rahoitussopimuksissa. Erityisesti euromääräisten markkinoiden lyhyt korko (€STR), SOFR-korko (Secured Overnight Financing Rate), SONIA-korko (Sterling Over Night Index Average) ja TONA-korko (Tokyo Overnight Average Rate) ovat riskittömiä korkoja, joita tuotetaan euroa, Yhdysvaltain dollaria, Englannin puntaa ja Japanin jeniä varten. OTC-johdannaismarkkinoiden osalta tämä tarkoittaa nyt, että vastapuolet käyvät kauppaa OTC-korkojohdannaissopimuksilla, joiden viitekorkona on €STR-korko, SOFR-korko, SONIA-korko tai TONA-korko, ja tällaisia OTC-korkojohdannaissopimuksia määritetään tietyissä keskusvastapuolissa.
                  
               
                     (5)
                  
                  
                     ESMAlle on ilmoitettu sellaisten OTC-korkojohdannaisten lajeista, joiden viitekorkona on €STR-korko, SOFR-korko, SONIA-korko tai TONA-korko ja joiden määrittämiseen tietyille keskusvastapuolille on myönnetty toimilupa. ESMA on arvioinut kunkin tällaisen lajin osalta perusteet, jotka ovat olennaisia määritettäessä sitä, olisiko kyseisen lajin kuuluttava määritysvelvollisuuden piiriin; tällaisiin perusteisiin kuuluvat muun muassa standardoinnin aste, volyymi ja likviditeetti sekä hintatietojen saatavuus. ESMA on järjestelmäriskin vähentämistä koskevan kokonaistavoitteensa mukaisesti määrittänyt asetuksessa (EU) N:o 648/2012 säädettyä menettelyä noudattaen ne joihinkin edellä mainituista riskittömistä koroista perustuvat OTC-korkojohdannaislajit, joihin olisi sovellettava määritysvelvollisuutta. Nämä johdannaislajit olisi sen vuoksi otettava määritysvelvollisuuden soveltamisalaan.
                  
               
                     (6)
                  
                  
                     Yleisesti ottaen eri vastapuolet tarvitsevat eri pituisia ajanjaksoja ottaakseen käyttöön järjestelyt, jotka ne tarvitsevat aloittaakseen määritysvelvollisuuden piiriin kuuluvien OTC-korkojohdannaistensa määrittämisen. Tässä tapauksessa vastapuolilla on kuitenkin ollut aikaa valmistautua uusiin vertailuarvoihin siirtymiseen ja euromääräisen eoniakoron, Englannin punnan määräisen Libor-koron ja Japanin jenin määräisen Libor-koron suunniteltuun lakkauttamiseen vuoden 2021 lopussa, myös määritysmenettelyjensä osalta. Kun on kyse vastapuolista, jotka jo kuuluvat määritysvelvollisuuden piiriin ja määrittävät euron tai Englannin punnan määräisiä OTC-korkojohdannaisia, sellaisten kyseisten valuuttojen määräisten lajien määritys, joissa viitekorkoina ovat uudet riskittömät korot, ei edellytä merkittäviä muutoksia vastapuolten määrityssopimuksiin tai -prosesseihin tai muutoksia ei tarvita lainkaan. Kun vastapuolilla on käytössä määritysmenettelyt euron tai Englannin punnan määräisten OTC-korkojohdannaisten määrittämiseksi, sellaisten kyseisten valuuttojen määräisten OTC-korkojohdannaisten määrittäminen, joiden viitekorkoina ovat riskittömät korot, ei edellytä uusien määritysmenettelyjen käyttöönottoa, toisin kuin silloin, kun vastapuolet aloittivat kyseisten valuuttojen määräisten OTC-korkojohdannaisten määrityksen. Koska sellaisten johdannaisten, joiden viitekorkoina ovat uudet riskittömät korot, määritys on osa laajempaa täytäntöönpanon valmistelua, jossa tarkoituksena on siirtyä eonia- ja Libor-koroista uusiin vertailuarvoihin, tämän velvollisuuden asianmukainen ja oikea-aikainen täytäntöönpano voidaan varmistaa ilman vaiheittaista käyttöönottoa. Muutoksia, joilla otetaan käyttöön sellaiset euron ja Englannin punnan määräiset uudet OTC-korkojohdannaislajit, joissa viitekorkoina ovat riskittömät korot, olisi alettava soveltaa tämän asetuksen voimaantulopäivänä.
                  
               
                     (7)
                  
                  
                     Komissio, ESMA, EKP:n pankkivalvonta ja EPV ovat antaneet yhteisen lausuman, jossa ne kannustavat voimakkaasti vastapuolia lopettamaan Libor-korkojen kaikkien määritysten käytön viitekorkoina uusissa sopimuksissa mahdollisimman pian ja joka tapauksessa viimeistään 31 päivänä joulukuuta 2021, minkä vuoksi vastapuolet ovat joutuneet laatimaan suunnitelman, jonka mukaisesti Yhdysvaltain dollarin määräisen Libor-koron käyttö viitekorkona on tarkoitus lopettaa, myös määritysjärjestelyjensä osalta. Yhdysvaltain dollariin pätevät samat näkökohdat, jotka koskevat sitä, pystyvätkö vastapuolet, joilla on jo käytössä tietyn valuutan määräisten OTC-korkojohdannaisten määritysjärjestelyt, mukauttamaan niitä melko lyhyessä ajassa niin, että ne pystyvät määrittämään sellaisia kyseisen valuutan määräisiä OTC-korkojohdannaisia, joissa viitekorkoina ovat riskittömät korot, mutta näiden näkökohtien lisäksi on eräitä muita tekijöitä, joiden vuoksi vastapuolten valmistelut eivät Yhdysvaltain dollarin osalta ole edenneet yhtä pitkälle. Keskusvastapuolet eivät etenkään ole vielä ilmoittaneet, milloin ne muuntavat sellaiset tällä hetkellä määritettävät OTC-korkojohdannaiset, joiden viitekorkona on Yhdysvaltain dollarin määräinen Libor-korko, OTC-korkojohdannaisiksi, joiden viitekorkona on SOFR-korko, eikä vielä ole myöskään selvää, miten pakollista määritystä mukautetaan näiden johdannaisten osalta kotimaan markkinoilla. Koska tilanne on monimutkaisempi, vastapuolet tarvitsevat enemmän aikaa valmistautuakseen sellaisten OTC-korkojohdannaisten määritysvelvollisuuteen, joissa viitekorkona on Yhdysvaltain dollarin määräinen riskitön korko, minkä vuoksi on tarpeen soveltaa vaiheittaista käyttöönottoa, jotta voidaan varmistaa kyseisen velvollisuuden asianmukainen ja oikea-aikainen täytäntöönpano. Muutoksia, joilla otetaan käyttöön sellainen Yhdysvaltain dollarin määräinen uusi OTC-korkojohdannaislaji, jossa viitekorkona on riskitön korko, olisi alettava soveltaa tämän asetuksen voimaantulopäivänä.
                  
               
                     (8)
                  
                  
                     Eoniakoron, Englannin punnan määräisen Libor-koron ja Japanin jenin määräisen Libor-koron suunniteltu lakkauttaminen ajoittuu vuoden 2021 loppuun, joten kaupankäynti kyseisiin vertailuarvoihin viittaavilla OTC-korkojohdannaisilla tai tällaisten OTC-korkojohdannaisten määrittäminen ei ole mahdollista 3 päivästä tammikuuta 2022 alkaen. Vastaavasti komissio, ESMA, EKP:n pankkivalvonta ja EPV ovat antaneet yhteisen lausuman, jossa ne kannustavat voimakkaasti vastapuolia lopettamaan Libor-korkojen kaikkien määritysten käytön viitekorkoina uusissa sopimuksissa mahdollisimman pian ja joka tapauksessa viimeistään 31 päivänä joulukuuta 2021, minkä seurauksena vastapuolten ei odoteta käyvän kauppaa sellaisilla OTC-korkojohdannaisilla joiden viitekorkona on Yhdysvaltain dollarin määräinen Libor-korko, tai määrittävän tällaisia OTC-korkojohdannaisia 3 päivästä tammikuuta 2022 alkaen. Sen sijaan 3 päivästä tammikuuta 2022 alkaen vastapuolet käyvät kauppaa muilla OTC-korkojohdannaisilla tai määrittävät muita OTC-korkojohdannaisia, erityisesti sellaisia OTC-korkojohdannaisia, joissa viitekorkoina ovat riskittömät korot. Tämän asetuksen olisi sen vuoksi tultava voimaan viipymättä sen jälkeen, kun se on julkaistu.
                  
               
                     (9)
                  
                  
                     Sen vuoksi delegoitua asetusta (EU) 2015/2205 olisi muutettava.
                  
               
                     (10)
                  
                  
                     Tämä asetus perustuu ESMAn komissiolle toimittamiin teknisten säätelystandardien luonnoksiin.
                  
               
                     (11)
                  
                  
                     ESMA on järjestänyt avoimen julkisen kuulemisen teknisten sääntelystandardien luonnoksista, joihin tämä asetus perustuu, analysoinut mahdollisia asiaan liittyviä kustannuksia ja hyötyjä sekä pyytänyt neuvoa Euroopan parlamentin ja neuvoston asetuksen (EU) N:o 1095/2010 (3) 37 artiklan mukaisesti perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2015/2205 muuttaminen
            Muutetaan delegoitu asetus (EU) 2015/2205 seuraavasti:
            
                        1)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Lisätään 1 a ja 1 b kohta seuraavasti:
                                    
                                       ”1a.   Poiketen siitä, mitä 1 kohdassa säädetään, liitteessä olevan taulukon 4 riveillä D.4.1 ja D.4.2 esitettyä OTC-johdannaislajia koskevien sopimusten osalta määritysvelvollisuus tulee voimaan 18 päivänä toukokuuta 2022.
                                    
                                    
                                       1b.   Poiketen siitä, mitä 1 kohdassa säädetään, liitteessä olevan taulukon 4 rivillä D.4.3 esitettyä OTC-johdannaislajia koskevien sopimusten osalta määritysvelvollisuus tulee voimaan 18 päivänä elokuuta 2022.”
                                    
                                 
                              
                                    b)
                                 
                                 
                                    Korvataan 2 kohdan ensimmäinen alakohta seuraavasti:
                                    ”Poiketen siitä, mitä 1, 1 a ja 1 b kohdassa säädetään, sellaisten liitteessä esitettyjä OTC-johdannaislajeja koskevien sopimusten osalta, jotka on tehty saman konsernin vastapuolten välillä, joista toinen vastapuoli on sijoittautunut kolmanteen maahan ja toinen vastapuoli unioniin, määritysvelvollisuus tulee voimaan seuraavasti:
                                    
                                                a)
                                             
                                             
                                                30 päivänä kesäkuuta 2022, jos asetuksen (EU) N:o 648/2012 4 artiklan soveltamiseksi ei ole annettu mainitun asetuksen 13 artiklan 2 kohdan nojalla vastaavuuspäätöstä, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta;
                                             
                                          
                                                b)
                                             
                                             
                                                sinä päivänä, joka on seuraavista päivistä myöhäisempi, jos asetuksen (EU) N:o 648/2012 4 artiklan soveltamiseksi on annettu mainitun asetuksen 13 artiklan 2 kohdan nojalla vastaavuuspäätös, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta:
                                                
                                                            i)
                                                         
                                                         
                                                            60 päivän kuluttua sen vastaavuuspäätöksen voimaantulopäivästä, joka on annettu asetuksen (EU) N:o 648/2012 4 artiklan soveltamiseksi mainitun asetuksen 13 artiklan 2 kohdan nojalla ja joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta;
                                                         
                                                      
                                                            ii)
                                                         
                                                         
                                                            päivä, jona määritysvelvollisuus tulee voimaan 1 kohdan mukaisesti.”
                                                         
                                                      
                                          
                              
                                    c)
                                 
                                 
                                    Korvataan 3 kohta seuraavasti:
                                    
                                       ”3.   Poiketen siitä, mitä 1, 1 a, 1 b ja 2 kohdassa säädetään, liitteessä esitettyjä OTC-johdannaislajeja koskevien sopimusten osalta määritysvelvollisuus tulee voimaan 18 päivänä helmikuuta 2022, kun seuraavat edellytykset täyttyvät:
                                       
                                                   a)
                                                
                                                
                                                   määritysvelvollisuutta ei ole otettu käyttöön 18 päivään helmikuuta 2021 mennessä;
                                                
                                             
                                                   b)
                                                
                                                
                                                   sopimukset on uusittu ainoana tarkoituksena korvata Yhdistyneeseen kuningaskuntaan sijoittautunut vastapuoli johonkin jäsenvaltioon sijoittautuneella vastapuolella.”
                                                
                                             
                                 
                              
                  
                        2)
                     
                     
                        Korvataan liite tämän asetuksen liitteessä olevalla tekstillä.
                     
                  
         
            2 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 201, 27.7.2012, s. 1.
         
            (2)  Komission delegoitu asetus (EU) 2015/2205, annettu 6 päivänä elokuuta 2015, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 314, 1.12.2015, s. 13).
         
            (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
      
         
            LIITE
            
               
                  
                     ”LIITE
                     Määritysvelvollisuuden piiriin kuuluvat OTC-korkojohdannaislajit
                     
                        Taulukko 1
                     
                     
                        Viitekoronvaihtosopimukset
                     
                     
                                 Tunniste
                              
                              
                                 Tyyppi
                              
                              
                                 Viiteindeksi
                              
                              
                                 Selvitysvaluutta
                              
                              
                                 Maturiteetti
                              
                              
                                 Selvitysvaluutan tyyppi
                              
                              
                                 Valinnaisuus
                              
                              
                                 Nimellismäärän tyyppi
                              
                           
                                 A.1.1
                              
                              
                                 Viitekorko
                              
                              
                                 Euribor
                              
                              
                                 EUR
                              
                              
                                 28PV–50V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                        
                     
                        Taulukko 2
                     
                     
                        Koronvaihtosopimukset, joissa kiinteä korko vaihdetaan vaihtuvaan korkoon
                     
                     
                                 Tunniste
                              
                              
                                 Tyyppi
                              
                              
                                 Viiteindeksi
                              
                              
                                 Selvitysvaluutta
                              
                              
                                 Maturiteetti
                              
                              
                                 Selvitysvaluutan tyyppi
                              
                              
                                 Valinnaisuus
                              
                              
                                 Nimellismäärän tyyppi
                              
                           
                                 A.2.1
                              
                              
                                 Kiinteästä korosta vaihtuvaan
                              
                              
                                 Euribor
                              
                              
                                 EUR
                              
                              
                                 28PV–50V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                        
                     
                        Taulukko 3
                     
                     
                        Korkotermiinit
                     
                     
                                 Tunniste
                              
                              
                                 Tyyppi
                              
                              
                                 Viiteindeksi
                              
                              
                                 Selvitysvaluutta
                              
                              
                                 Maturiteetti
                              
                              
                                 Selvitysvaluutan tyyppi
                              
                              
                                 Valinnaisuus
                              
                              
                                 Nimellismäärän tyyppi
                              
                           
                                 A.3.1
                              
                              
                                 FRA
                              
                              
                                 Euribor
                              
                              
                                 EUR
                              
                              
                                 3PV–3V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                        
                     
                        Taulukko 4
                     
                     
                        Yön yli indeksiswapit
                     
                     
                                 Tunniste
                              
                              
                                 Tyyppi
                              
                              
                                 Viiteindeksi
                              
                              
                                 Selvitysvaluutta
                              
                              
                                 Maturiteetti
                              
                              
                                 Selvitysvaluutan tyyppi
                              
                              
                                 Valinnaisuus
                              
                              
                                 Nimellismäärän tyyppi
                              
                           
                                 A.4.2
                              
                              
                                 OIS
                              
                              
                                 FedFunds
                              
                              
                                 USD
                              
                              
                                 7PV–3V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                                 D.4.1
                              
                              
                                 OIS
                              
                              
                                 €STR (Euro short tem rate)
                              
                              
                                 EUR
                              
                              
                                 7PV–3V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                                 D.4.2
                              
                              
                                 OIS
                              
                              
                                 SONIA (Sterling Over Night Index Average)
                              
                              
                                 GBP
                              
                              
                                 7PV–50V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
                                 D.4.3
                              
                              
                                 OIS
                              
                              
                                 SOFR (Secured Overnight Financing Rate)
                              
                              
                                 USD
                              
                              
                                 7PV–3V
                              
                              
                                 Sama valuutta
                              
                              
                                 Ei
                              
                              
                                 Kiinteä tai vaihtuva
                              
                           
               ”